Burjassot, preparada per a la pròxima RunCàncer
2025-07-24

Falten dues setmanes perquè Burjassot es vista de blau per a marxar contra el càncer. Ja està pràcticament tot preparat perquè el diumenge 22 d’octubre, a partir de les 10.00 hores, es done el tret d’eixida a la marxa contra el càncer que, com cada any, aquesta vegada de blau, tenyirà els carrers de Burjassot per a lluitar contra la malaltia.

La Junta Local contra el Càncer de Burjassot continua animant a la ciutadania a participar en tan important esdeveniment i, aquest matí, les voluntàries de la Junta han estat amb una taula informativa venent els dorsals i les samarretes que es podran lluir el dia 22.

No faltaran a aqueixa cita ni l’alcalde de Burjassot, Rafa García, ni els regidors d’Esports i Sanitat, Juan Gabriel Sánchez i Isabel Mª Mora, respectivament, que han recollit el seu dorsal i la seua samarreta aquest matí, lliurats per la presidenta de la Junta Local, Lola Angresola.

La marxa solidària i no competitiva tindrà un recorregut de 4 km. Tant els dorsals solidaris com les samarretes tècniques oficials de l’edició de 2023 ja estan a la venda i les inscripcions per a l’esdeveniment solidari poden realitzar-se ACÍ.

També es poden aconseguir els dorsals, obligatoris per a poder realitzar la marxa, i les samarretes en diferents establiments de Burjassot com són La Merceria, Forn El Dolçet, Farmàcia Alcocer i Solete Detalles. El preu del dorsal solidari és de 5 euros i el de la samarreta és de 6 euros.